CELEX: C2007/199/78
Language: hu
Date: 2007-08-25 00:00:00
Title: T-222/07 P. sz. ügy: A Közszolgálati Törvényszék F-59/06. sz., Kerstens kontra Bizottság ügyben 2007. április 25-én hozott ítélete ellen Petrus Kerstens által 2007. június 25-én benyújtott fellebbezés

25.8.2007   
            
            
               HU
            
            
               Az Európai Unió Hivatalos Lapja
            
            
               C 199/41
            
         A Közszolgálati Törvényszék F-59/06. sz., Kerstens kontra Bizottság ügyben 2007. április 25-én hozott ítélete ellen Petrus Kerstens által 2007. június 25-én benyújtott fellebbezés
   (T-222/07 P. sz. ügy)
   (2007/C 199/78)
   Az eljárás nyelve: francia
   Felek
   
      Fellebbező: Petrus J. F. Kerstens (Overijse, Belgium) (képviselő: C. Mourato ügyvéd)
   
      A másik fél az eljárásban: az Európai Közösségek Bizottsága
   A fellebbező kérelmei
   
               —
            
            
               Az Elsőfokú Bíróság helyezze hatályon kívül a megtámadott végzést;
            
         
               —
            
            
               az Elsőfokú Bíróság utalja vissza az ügyet a Közszolgálati Törvényszék egy másik tanácsa elé;
            
         
               —
            
            
               az Elsőfokú Bíróság a költségek viseléséről a jogszabályoknak megfelelően határozzon.
            
         Jogalapok és fontosabb érvek
   Fellebbezésében a fellebbező a Közszolgálati Törvényszék azon határozatának hatályon kívül helyezését kéri, amellyel a Közszolgálati Törvényszék – mint nyilvánvalóan elfogadhatatlant – elutasította a fellebbezőnek egyrészt a 2004. évre vonatkozó szakmai előmeneteli jelentése, másrészt a kinevezésre jogosult hatóság e szakmai előmeneteli jelentés ellen benyújtott panaszt elutasító határozata megsemmisítésére vonatkozó keresetét.
   Fellebbezésének alátámasztására a fellebbező három jogalapra hivatkozik.
   Az első a Bíróság alapokmánya I. melléklete 7. cikke (1) és (3) bekezdésének megsértésére és az említett alapokmány 20. cikkének megsértésére vonatkozik, valamint a fellebbező érdekeit sértő eljárási szabálytalanságokra. A fellebbező azzal érvel, hogy az Elsőfokú Bíróság eljárási szabályzata 111. cikkének alkalmazására – mely a Közszolgálati Törvényszék előtt folyamatban levő eljárásban mutatis mutandis alkalmazandó és amelyen a megtámadott végzés alapszik – nem kerülhetett volna sor két beadványváltást és az észrevételeket tartalmazó feljegyzésváltást követően, azaz amikor a rendes eljárás alkalmazásának volt helye. A fellebbező szerint ilyen körülmények között a Közszolgálati Törvényszék nem határozhatott volna az elfogadhatatlanságról a szóbeli szakaszt megelőzően.
   A második, másodlagosan felhozott jogalap az Elsőfokú Bíróság eljárási szabályzata 111. cikkének megsértésére és az ebből eredő eljárási szabálytalanságokra vonatkozik. A fellebbező véleménye szerint a megtámadott végzést nem lehetett volna az eljárás folytatásának mellőzésével meghozni, különösen nem a szóbeli szakasz mellőzésével, mivel a főtanácsnok meghallgatására nem került sor és mivel a felhozott elfogadhatatlanság nem nyilvánvaló.
   A harmadik, kisegítő kérelemként felhozott jogalap a kontradiktórius eljárás elvének megsértésére vonatkozik, amennyiben a Közszolgálati Törvényszék kifejezetten úgy ítélte meg, hogy a viszonválasz egyik melléklete a szóban forgó eljárás elfogadhatatlanságának bizonyítéka, még azelőtt, hogy a fellebbező ezen iratra vonatkozóan kifejthette volna álláspontját.